**projektas**

**reg. Nr. T-129**

**2.12.darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| DĖL **pritarimo dalyvavimui projekte „integruotų priklausomybės ligų gydymo paslaugų kokybės ir prieinamumo gerinimas“** |

|  |  |  |
| --- | --- | --- |
| 2019 m. birželio d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.2-ESFA-V-621„Priklausomybės ligų profilaktikos, diagnostikos ir gydymo kokybės ir prieinamumo gerinimas“ projektų finansavimo sąlygų aprašu, patvirtintu Lietuvos Respublikos sveikatos apsaugos ministro 2018 m. rugsėjo 21 d. įsakymu Nr. V-1041 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“ projektų finansavimo sąlygų aprašo patvirtinimo“ ir atsižvelgdama į Respublikinio priklausomybių ligų centro 2019 m. gegužės 22 d. raštą Nr. 2.9-(2.3)-291 „Dėl bendradarbiavimo sutarties įgyvendinant priemonę Nr. 08.4.2-ESFA-V-621„Priklausomybės ligų profilaktikos, diagnostikos ir gydymo kokybės ir prieinamumo gerinimas“ pasirašymo“, Pasvalio rajono savivaldybės taryba nusprendžia:

1. Pritarti Pasvalio rajono savivaldybės administracijos dalyvavimui partnerio teisėmis Respublikinio priklausomybės ligų centro projekte „Integruotų priklausomybės ligų gydymo paslaugų kokybės ir prieinamumo gerinimas“ pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.2-ESFA-V-621„Priklausomybės ligų profilaktikos, diagnostikos ir gydymo kokybės ir prieinamumo gerinimas“.

2. Įgalioti Pasvalio rajono savivaldybės administracijos direktorių pasirašyti su nurodyto projekto įgyvendinimu susijusius dokumentus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Dalia Vasiliūnienė

2019-06-06, tel. (8 451) 54 086

Suderinta DVS Nr. RTS-142

Pasvalio rajono savivaldybės tarybai

**AIŠKINAMASIS RAŠTAS**

 DĖL **pritarimo dalyvavimui projekte „integruotų priklausomybės ligų gydymo paslaugų kokybės ir prieinamumo gerinimas**

2019 m. birželio 6 d.

Pasvalys

**1. Problemos esmė.** Respublikinis priklausomybių ligų centras planuoja įgyvendinti projektą „Integruotų priklausomybės ligų gydymo paslaugų kokybės ir prieinamumo gerinimas“ pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.2-ESFA-V-621„Priklausomybės ligų profilaktikos, diagnostikos ir gydymo kokybės ir prieinamumo gerinimas“.

Projektą planuojama įgyvendinti kartu su 15-lika savivaldybių iš 10-ties Lietuvos apskričių. Preliminaraus projektinio pasiūlymo rengimo metu buvo gautos 24-turios ketinimų dalyvauti projekte formos iš 24-ių Lietuvos savivaldybių. LR sveikatos apsaugos ministerijoje 2018.11.09 d. vykusio pasitarimo, skirto priemonės Nr.08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“ projekto galimų partnerių nustatymui metu, buvo pasirinkti trys 2017 m. sveikatos rodikliai (standartizuotas mirtingumas dėl savižudybių (100 000 gyv.), mirtingumas dėl atsitiktinių apsinuodijimų alkoholiu (100 000 gyv.) ir socialinės rizikos šeimų skaičius savivaldybėje (100 000 gyv.), kuriais remiantis buvo atrinkta po 1-2 savivaldybes iš 10-ties Lietuvos apskričių kurios galės dalyvauti „Priklausomybės ligų profilaktikos, diagnostikos ir gydymo kokybės ir prieinamumo gerinimas“ projekto įgyvendinime. Pasvalio r. savivaldybė įtraukta į 15 dalyvaujančių projekte savivaldybių sąrašą. Projekto partneriu gali būti savivaldybės administracija. 2019 m. gegužės 22 d. yra gautas Respublikinio priklausomybių ligų centro raštas Nr. 2.9-(2.3)-291 „Dėl bendradarbiavimo sutarties įgyvendinant priemonę Nr. 08.4.2-ESFA-V-621 „Priklausomybės ligų profilaktikos, diagnostikos ir gydymo kokybės ir prieinamumo gerinimas“ pasirašymo“.

Projekto metu planuojama 15-likoje Lietuvos savivaldybių sukurti ir įdiegti integruotos ankstyvosios diagnostikos, priklausomybių gydymo, socialinės integracijos sistemą (toliau - integruota sistema) tvarkos aprašus, aiškiai nustatant įstaigų, teikiančių priklausomybės ligų gydymo, prevencijos ir socialinės integracijos paslaugas, tarpusavio bendradarbiavimą, atsakomybę bei funkcijas. Savivaldybėse, kuriuose bus įgyvendinama integruota sistema, bus siūloma įdarbinti integruotos sistemos koordinatorius 12 mėn. laikotarpiui, kuriems projekto įgyvendinimo metu bus mokamas atlyginimas iš Projekto lėšų. Integruotos sistemos koordinatorius savivaldybėje parengs tvarkos aprašus, apibrėžiančius bendradarbiavimą tarp vaiko teisių apsaugos srityje dirbančių įstaigų, psichikos sveikatos centrų, teritorinių probacijos tarnybų ir kitų savivaldybėse esančių įstaigų, teikiančių integruotas psichikos sveikatos priežiūros paslaugas riziką patiriančioms šeimoms, kuriose tėvai vartoja alkoholį ar kitas psichoaktyviąsias medžiagas. Integruotos sistemos diegimo koordinatorius bus atsakingas už integruotos sistemos tvarkos aprašų parengimą, bendradarbiavimo monitoringą, sudėtingų atvejų vadybą savivaldybėje, bendradarbiavimą su RPLC dėl gydymo, užtikrins tęstinio gydymo priežiūrą.

Projekto metu taip pat bus atliekamas tyrimas skirtas įvertinti savivaldybėse teikiamų socialinių ir sveikatos priežiūros paslaugų prieinamumą psichoaktyviosiomis medžiagomis piktnaudžiaujantiems asmenims, taip pat bus apmokyti specialistai tiesiogiai ir netiesiogiai dalyvaujantys priklausomybės ligų gydymo srityje.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pagrindinis Projekto tikslas – sukurti ir įdiegti integruotos ankstyvosios diagnostikos, priklausomybės ligų gydymo ir socialinės integracijos sistemą, numatant sveikatos priežiūros įstaigų glaudų bendradarbiavimą su vaikų teisių apsaugos srityje dirbančiomis institucijomis, seniūnijomis, socialinės paramos ir teisėsaugos įstaigomis ir NVO. Stiprinti sveikatos priežiūros ir kitų susijusių įstaigų darbuotojų gebėjimus priklausomybės ligų gydymo srityse.

**3. Skaičiavimai, išlaidų sąmatos, finansavimo šaltiniai**.

ES struktūrinių fondų lėšos.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Socialinės paramos ir sveikatos skyriaus vyriausioji specialistė (Savivaldybės gydytoja)

**7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA. Respublikinio priklausomybių ligų cento raštas,11 lapų.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė